CELEX ID: 32025R0941

--- ENGLISH ---

Document:
$en_document

Summary:
$en_summary

--- DANISH ---

Document:
Den Europæiske Unions 
Tidende
DA
L-udgaven
2025/941
20.5.2025
EUROPA-PARLAMENTETS OG RÅDETS FORORDNING (EU) 2025/941
af 7. maj 2025
om Den Europæiske Unions arbejdsmarkedsstatistikker om virksomheder og om ophævelse af Rådets forordning (EF) nr. 530/1999 og Europa-Parlamentets og Rådets forordning (EF) nr. 450/2003 og (EF) nr. 453/2008
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 338, stk. 1,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Den Europæiske Centralbank 
(
1
)
,
efter den almindelige lovgivningsprocedure 
(
2
)
, og
ud fra følgende betragtninger:
(1)
Nøjagtige, aktuelle, pålidelige og sammenlignelige arbejdsmarkedsstatistikker om virksomheder i Unionen er nødvendige for udformningen, gennemførelsen og evalueringen af Unionens politikker, navnlig dem, der vedrører økonomisk, social og territorial samhørighed og den europæiske beskæftigelsesstrategi og i forbindelse med principperne i den europæiske søjle for sociale rettigheder. Disse statistikker er også relevante i forbindelse med det europæiske semester, handlingsplanen for den europæiske søjle for sociale rettigheder og handlingsplanen for den sociale økonomi. De er også vigtige for, at Unionen kan varetage sine opgaver i henhold til traktaterne.
(2)
Forebyggelse og korrektion af makroøkonomiske ubalancer i henhold til Europa-Parlamentets og Rådets forordning (EU) nr. 1176/2011 
(
3
)
 og overvågning af passende mindstelønninger i henhold til Europa-Parlamentets og Rådets direktiv (EU) 2022/2041 
(
4
)
 kræver nøjagtige oplysninger om udviklingen i timelønsomkostninger og lønniveauer, om dækningen af kollektive lønoverenskomster og om andelen af arbejdstagere, der er omfattet af en mindsteløn, i medlemsstaterne.
(3)
Den Europæiske Centralbank anvender europæiske arbejdsmarkedsstatistikker om virksomheder inden for rammerne af den fælles monetære politik, navnlig dem, der vedrører udviklingen i arbejdskraftomkostninger og lønvækst. Det er derfor nødvendigt med nøjagtige, aktuelle, pålidelige og sammenlignelige EU-statistikker over udviklingen i arbejdskraftomkostningerne.
(4)
Det er nødvendigt at udvide dækningen af statistikker over ledige stillinger og rettidigheden af arbejdskraftomkostningsindeks, da begge indikatorer er opført blandt de vigtigste europæiske økonomiske indikatorer i meddelelsen fra Kommissionen af 27. november 2002 om statistikker for euroområdet »bedre metodologier for statistikker og indikatorer for euroområdet«, der er nødvendige for at overvåge pengepolitik og økonomisk politik.
(5)
Det er vigtigt, at der til analytiske formål foreligger en passende mængde historiske data til at kunne vurdere arbejdskraftomkostningsindekser over tid.
(6)
For at gøre definitionen af social virksomhed operationel er det vigtigt at iværksætte gennemførligheds- og pilotundersøgelser med henblik på at få specifikke data om sociale virksomheder.
(7)
Der er behov for et retsgrundlag for at regulere indberetning af årlige data om lønforskel mellem kønnene til overvågning af verdensmålene for bæredygtig udvikling i henhold til De Forenede Nationers 2030-dagsorden, navnlig mål 5 om ligestilling mellem kønnene.
(8)
Gennemførelsen af princippet om lige muligheder for og ligebehandling af mænd og kvinder i forbindelse med beskæftigelse og erhverv som beskrevet i Europa-Parlamentets og Rådets direktiv 2006/54/EF 
(
5
)
 kræver sammenlignelige data om mænds og kvinders løn. I henhold til artikel 31 i Europa-Parlamentets og Rådets direktiv (EU) 2023/970 
(
6
)
 om styrkelse af anvendelsen af princippet om lige løn til mænd og kvinder for samme arbejde eller arbejde af samme værdi skal medlemsstaterne årligt og rettidigt forelægge Kommissionen ajourførte data om lønforskelle mellem kønnene. Denne forpligtelse bør suppleres med den relevante statistiske ramme, der er nødvendig for at indsamle og fremsende data om lønforskelle mellem kønnene, og som bør omfatte de detaljerede emner, dataindberetningshyppigheden, referenceperioderne og fristen for fremsendelse af data.
(9)
Begrebet lønforskel mellem kønnene er defineret i direktiv (EU) 2023/970. Denne definition bør tilpasses med henblik på at indsamle og fremsende data om lønforskelle mellem kønnene i henhold til denne forordning. Navnlig skal udtrykket »ansat« omfatte arbejdstagere i et ansættelsesforhold, herunder lønnede praktikanter og lærlinge.
(10)
For at supplere billedet af lønforskelle bør Kommissionen (Eurostat) hvert fjerde år udarbejde statistikker vedrørende den samlede års- og månedsløn, der dækker alle komponenterne heraf, for mandlige og kvindelige ansatte på grundlag af data om lønstrukturen.
(11)
Den kønsbestemte pensionsforskel er den relative forskel mellem gennemsnitlige bruttopensioner optjent af kvinder og mænd. Denne forskel bunder i forskellige erhvervsmæssige karrierer, hvor situationen for kvinder er kendetegnet ved lavere løn, kortere og afbrudte karrierer og færre arbejdstimer. Som resultat heraf er kvinder i større risiko for fattigdom senere i livet. De data, der indsamles i forbindelse med arbejdsmarkedsstatistikkerne om virksomheder vedrørende lønstrukturen, lønforskellen mellem kønnene og arbejdskraftomkostningernes struktur, kan også bidrage til en bedre forståelse af den kønsbestemte pensionsforskel i medlemsstaterne.
(12)
For at forenkle den eksisterende lovgivning og fremme harmonisering med hensyn til anvendelsesområde, begreber, definitioner og kvalitetsindberetning bør denne forordning omfatte alle europæiske arbejdsmarkedsstatistikker om virksomheder. Derfor bør Rådets forordning (EF) nr. 530/1999 
(
7
)
 og Europa-Parlamentets og Rådets forordning (EF) nr. 450/2003 
(
8
)
 og (EF) nr. 453/2008 
(
9
)
 ophæves og erstattes af nærværende forordning.
(13)
Det er afgørende, at statistikker, der indsamles i henhold til nærværende forordning, opfylder kvalitetskriterierne, der er fastsat i Europa-Parlamentets og Rådets forordning (EF) nr. 223/2009 
(
10
)
. Statistisk præcision er et vigtigt kvalitetsmål for data fra stikprøver. Det er derfor nødvendigt at fastsætte de præcisionsmål, som bør tilstræbes, når der fastlægges stikprøveordninger i medlemsstaterne. Med henblik på kvalitetsindberetning bør Kommissionen (Eurostat) desuden i sin vejledning om kvalitetsindberetning angive, hvordan kvaliteten af de statistikker, der udarbejdes i henhold til denne forordning, kan forbedres yderligere. Medlemsstaterne kan anvende innovative teknikker til at indsamle data, f.eks. web-harvesting til at indsamle data fra websteder. De data, der indsamles ved hjælp af disse teknikker, bør opfylde de gældende kvalitetskrav.
(14)
Denne forordning bør tage hensyn til nye behov, der er opstået i forbindelse med udviklingen af Unionen og euroområdet, forudsat at dens bestemmelser ikke pålægger en væsentlig yderligere omkostning eller byrde for respondenterne eller de nationale statistikmyndigheder.
(15)
For at begrænse den administrative og finansielle byrde for virksomhederne, navnlig sociale virksomheder, små og mellemstore virksomheder (SMV'er) og mikrovirksomheder, bør de nationale statistikmyndigheder overveje alle tilgængelige administrative, innovative og andre kilder, hvis hovedformål ikke er at tilvejebringe statistikker, som erstatning for eller supplement til statistiske undersøgelser, samtidig med at kvalitetskravene til officielle statistikker overholdes. Den seneste teknologiske og digitale udvikling kan bidrage til dette mål.
(16)
De nationale statistikmyndigheder bør tage hensyn til principperne om omkostningseffektivitet og om ikke at påføre erhvervslivet uforholdsmæssigt store byrder. Medlemsstaterne bør bestræbe sig på at sikre, at relevante data med forbehold af statistisk fortrolighed deles mellem myndighederne i tilstrækkeligt omfang for at sikre, at indberetningsbyrden for virksomheder er så lille som muligt.
(17)
Det er lige så vigtigt at mindske responsbyrden som at indarbejde nye databehov i udarbejdelsen af europæiske statistikker. Kommissionen (Eurostat) bør regelmæssigt gennemgå anvendelsen og anvendeligheden af data og udelukke variabler og detaljerede emner, når de ikke længere er begrundet i relevante brugerbehov.
(18)
Rammen for arbejdsmarkedsstatistikker om virksomheder bør løbende forbedres. Dette indbefatter datakvalitetsaspekter samt reduktion af unødvendige økonomiske byrder. Nye metoder og procedurer bør imidlertid afprøves på behørig vis, inden de bliver en del af de nationale statistikmyndigheders daglige rutiner. Kommissionen (Eurostat) og de nationale statistikmyndigheder bør med henblik herpå foretage gennemførligheds- og pilotundersøgelser. Disse undersøgelser bør iværksættes af Kommissionen, og de nationale statistikmyndigheder bør kunne deltage heri på frivillig basis. Med henblik på at drage de rette konklusioner bør resultaterne af disse undersøgelser analyseres grundigt af Kommissionen og de nationale statistikmyndigheder. Denne analyse bør stilles til rådighed for statistiksektoren og den bredere offentlighed.
(19)
For at forbedre effektiviteten i de statistiske udarbejdelsesprocesser for arbejdsmarkedsstatistikker og lette indberetningsbyrden for respondenterne bør de nationale statistikmyndigheder have ret til hurtig og gratis adgang til alle nationale administrative data, privatejede data og andre kilder og til at anvende disse data og integrere dem i statistikker i det omfang, det er nødvendigt for at udvikle, udarbejde og formidle EU's arbejdsmarkedsstatistikker om virksomheder, i overensstemmelse med forordning (EF) nr. 223/2009.
(20)
Privatejede data henviser til den store mængde data, som private dataindehavere er i besiddelse af som følge af deres aktiviteter, og som kan anvendes af statistikmyndighederne til at udarbejde officielle statistikker. Det kan omfatte data, som bl.a. civilsamfundsorganisationer er i besiddelse af.
(21)
Forordning (EF) nr. 223/2009 udgør referencerammen for nærværende forordning, herunder med hensyn til beskyttelse af fortrolige data, herunder personoplysninger.
(22)
Målet med nærværende forordning, nemlig fastsættelse af en fælles ramme for systematisk udarbejdelse af EU's arbejdsmarkedsstatistikker om virksomheder af høj kvalitet, kan ikke i tilstrækkelig grad opfyldes af medlemsstaterne, men kan på grund af ensartethed og sammenlignelighed bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går nærværende forordning ikke videre, end hvad der er nødvendigt for at nå dette mål.
(23)
Beføjelsen til at vedtage delegerede retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde (TEUF) for at ændre listen over de detaljerede emner, der skal være omfattet af arbejdsmarkedsstatistiske data om virksomheder, og supplere denne forordning med henblik på midlertidig produktion af yderligere data for at imødekomme yderligere behov for statistiske data, der ikke kan opfyldes på anden vis. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning 
(
11
)
. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.
(24)
For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser til at præcisere de elementer for hvert emne, der skal være omfattet af arbejdsmarkedsstatistiske data om virksomheder. Kommissionen bør ligeledes tillægges beføjelse til at vedtage gennemførelsesretsakter med henblik på at fastsætte de praktiske ordninger for kvalitetsrapporterne og deres indhold og indrømme medlemsstater undtagelser, hvis anvendelsen af denne forordning eller de delegerede retsakter eller gennemførelsesretsakter, der er vedtaget i henhold hertil, vil kræve omfattende ændringer af en medlemsstats nationale statistiske system. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
12
)
.
(25)
Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 
(
13
)
 og afgav udtalelse den 25. september 2023.
(26)
For at sikre den korrekte gennemførelse af nærværende forordning i medlemsstaterne vil der kræves en periode på mindst 12 måneder efter ikrafttrædelsesdatoen inden den første dataindsamling.
(27)
Nærværende forordning berører ikke Europa-Parlamentets og Rådets forordning (EU) 2016/679 
(
14
)
, forordning (EU) 2018/1725 eller direktiv 2002/58/EF 
(
15
)
. De nævnte forordninger og nævnte direktiv finder inden for deres respektive anvendelsesområder anvendelse på personoplysninger, som behandles i henhold til nærværende forordning. For at sikre de garantier, der er vedtaget i henhold til artikel 89 i forordning (EU) 2016/679 og artikel 13 i forordning (EU) 2018/1725, bør der fortrinsvis anvendes anonymiserede eller pseudonymiserede data til behandling, deling og arkivering af personoplysninger til statistiske formål i henhold til denne forordning.
(28)
Udvalget for det Europæiske Statistiske System er blevet hørt —
VEDTAGET DENNE FORORDNING:
Artikel 1
Genstand
Ved denne forordning oprettes der en fælles retlig ramme for udvikling, udarbejdelse og formidling af arbejdsmarkedsstatistikker om virksomheder i Unionen.
Artikel 2
Definitioner
I denne forordning forstås ved:
1)
»statistisk enhed«: en enhed, vedrørende hvilken der indsamles data og udarbejdes statistikker
2)
»foretagende«: den mindste kombination af retlige enheder som defineret i Rådets forordning (EØF) nr. 696/93 
(
16
)
; dette omfatter ikkemarkedsproducenter og andre institutionelle enheder, der tilhører sektoren for offentlig forvaltning og service
3)
»social virksomhed«: en privatretlig enhed, der kan oprettes i en række forskellige retlige former, og som leverer varer og tjenesteydelser til markedet på en iværksætterorienteret måde og i overensstemmelse med principperne og kendetegnene ved den sociale økonomi, og som har sociale eller miljømæssige mål som begrundelse for sin kommercielle aktivitet
4)
»lokal enhed«: et foretagende eller en del af et foretagende, som er beliggende på et geografisk identificerbart sted som defineret i forordning (EØF) nr. 696/93
5)
»resident foretagende«: et foretagende, der udfører økonomiske aktiviteter, der bidrager til bruttonationalproduktet (BNP), jf. kapitel 1 i bilag A til Europa-Parlamentets og Rådets forordning (EU) nr. 549/2013 
(
17
)
6)
»resident lokal enhed«: en lokal enhed, der udfører økonomiske aktiviteter, der bidrager til BNP, jf. kapitel 1 i bilag A til forordning (EU) nr. 549/2013
7)
»ansat«: en person, der uanset vedkommendes nationalitet og bopæl og hvor lang tid vedkommende har arbejdet i medlemsstaten, ved en formel kontrakt eller en uformel aftale har et direkte ansættelsesforhold hos en arbejdsgiver, og som modtager et vederlag, uanset hvilken type arbejde vedkommende har udført, hvor mange timer vedkommende har arbejdet (fuldtid eller deltid), eller varigheden af kontrakten eller aftalen (tidsbegrænset eller tidsubegrænset, også som sæsonarbejde); en ansats vederlag kan bestå af løn, herunder også bonusser, betaling for akkordarbejde og skifteholdsarbejde, tillæg, honorarer, provision og ydelser i naturalier
8)
»arbejdsgiver«: et foretagende eller en lokal enhed, der ved en formel kontrakt eller en uformel aftale har et direkte ansættelsesforhold med en ansat
9)
»område«: et eller flere datasæt, som dækker bestemte emner
10)
»emne«: indholdet af de oplysninger, der skal sammenstilles, hvor hvert emne dækker et eller flere detaljerede emner
11)
»detaljeret emne«: det detaljerede indhold af de oplysninger, der skal sammenstilles vedrørende et emne, hvor hvert detaljeret emne dækker en eller flere variabler
12)
»variabel«: en egenskab ved en enhed eller et sæt af enheder, der kan antage mere end én af et sæt værdier
13)
»opdeling«: et foruddefineret, diskret sæt af værdier, som er udtømmende og gensidigt udelukker hinanden, og som kan tildeles en variabel, der karakteriserer statistiske enheder
14)
»mikrodata«: individuelle observationer eller målinger af egenskaber ved statistiske enheder uden en direkte identifikator
15)
»aggregerede data«: data vedrørende et sæt af flere statistiske enheder
16)
»statistisk population«: det sæt statistiske enheder, der kræves oplysninger om
17)
»stikprøvegrundlag«: en liste, et kort eller en anden specifikation af de enheder, der bestemmer en statistisk population, der skal tælles i sin helhed eller udtages prøver fra
18)
»stikprøve«: en undergruppe af et stikprøvegrundlag, hvis elementer udvælges på grundlag af en proces med en kendt udvælgelsessandsynlighed, og som er udformet således, at der kan udledes gyldige estimater for den statistiske population
19)
»respondent«: den enhed, der leverer data
20.
»statistisk undersøgelse«: indsamling fra en stikprøve af respondenter af data, som kan ekstrapoleres til den statistiske population ved hjælp af passende statistiske metoder
21)
»administrative data«: data, som er genereret af en ikkestatistisk kilde, oftest et register, som et offentligt organ, der ikke har til hovedformål at udarbejde statistik, er i besiddelse af
22)
»andre kilder«: data, der stammer fra andre kilder end dem, som er nævnt i artikel 3, stk. 1, litra a), b) og c), såsom websteder og databaser, hvis hovedformål ikke er at udarbejde officielle statistikker
23)
»statistisk klassifikation«: en ordnet liste med en eller flere detaljeringsniveauer over beslægtede kategorier, som gensidigt udelukker hinanden, og som anvendes til at strukturere oplysninger inden for et givet statistisk område i overensstemmelse med deres ligheder
24)
»referenceperiode«: det tidsrum, som statistikkerne vedrører
25)
»metadata«: oplysninger, der er nødvendige for at kunne bruge og fortolke statistikker, og som beskriver dataene på en struktureret måde
26)
»forhåndskontrollerede data«: data, som er verificeret af medlemsstaterne på grundlag af vedtagne fælles valideringsregler
27)
»kvalitetsrapport«: en rapport, der formidler oplysninger om kvaliteten af et statistisk produkt eller en statistisk proces
28)
»lønforskel mellem kønnene«: forskellen mellem mandlige og kvindelige ansattes gennemsnitlige bruttotimeløn udtrykt i procent af mandlige ansattes gennemsnitlige bruttotimeløn.
Artikel 3
Kilder og metoder
1.   Medlemsstaterne anvender en eller en kombination af følgende datakilder, forudsat at de gør det muligt at udarbejde statistikker, der opfylder kvalitetskravene i artikel 7:
a)
statistiske undersøgelser eller andre indsamlinger af statistiske data
b)
administrative data
c)
data, der stilles til rådighed af private dataindehavere
d)
andre kilder.
2.   Medlemsstaterne og Kommissionen (Eurostat) bestræber sig på at anvende innovative metoder og datakilder til at forbedre de statistikker, der udarbejdes i henhold til denne forordning, og til at mindske responsbyrden, forudsat at disse metoder og kilder gør det muligt at udarbejde statistikker, der opfylder kvalitetskravene i artikel 7.
3.   Hvis en anmodning fra et nationalt statistisk kontor eller Kommissionen (Eurostat) til en privat dataindehaver i overensstemmelse med forordning (EF) nr. 223/2009 vedrører personoplysninger, skal denne anmodning begrænses til de kategorier af personoplysninger, som er omfattet af de områder og emner, der er anført i denne forordnings artikel 4.
4.   Undersøgelser, der anvendes med henblik på arbejdsmarkedsstatistikker om virksomheder, baseres på stikprøver, der er repræsentative for den statistiske population. Stikprøver af foretagender eller lokale enheder udtages fra de nationale statistiske virksomhedsregistre som beskrevet i artikel 8, stk. 4, i Europa-Parlamentets og Rådets forordning (EU) 2019/2152 
(
18
)
.
5.   Medlemsstaterne giver Kommissionen (Eurostat) detaljerede oplysninger om de anvendte kilder og metoder gennem de kvalitetsrapporter, der er omhandlet i artikel 7, stk. 4.
Artikel 4
Datakrav
1.   Arbejdsmarkedsstatistikker om virksomheder skal dække følgende områder og emner:
a)
løn:
i)
lønstruktur
ii)
lønforskel mellem kønnene
b)
arbejdskraftomkostninger:
i)
arbejdskraftomkostningernes struktur
ii)
arbejdsomkostningsindeks
c)
efterspørgsel efter arbejdskraft:
i)
ledige stillinger.
Emnerne arbejdskraftomkostningsindeks, jf. første afsnit, litra b), nr. ii), og ledige stillinger, jf. første afsnit, litra c), nr. i), omfatter deres respektive tidlige estimater, jf. artikel 5.
2.   For hvert emne, der er anført i stk. 1, er de detaljerede emner, deres respektive hyppighed, referenceperioder, herunder den første referenceperiode, og frister for fremsendelse af data fastsat i bilaget.
3.   I overensstemmelse med artikel 12 tillægges Kommissionen beføjelse til at vedtage delegerede retsakter med henblik på at ændre listen over de detaljerede emner i bilaget. Hvis en delegeret retsakt indfører et nyt detaljeret emne, kan nævnte delegerede retsakt også omfatte hyppigheden, referenceperioden og indberetningsfristen. De delegerede retsakter vedtages mindst 18 måneder forud for starten på den relevante referenceperiode.
4.   Ved udøvelsen af sin beføjelse til at vedtage delegerede retsakter, jf. stk. 3, sikrer Kommissionen, at:
a)
de delegerede retsakter under ingen omstændigheder pålægger medlemsstaterne eller respondenterne en væsentlig yderligere omkostning eller byrde
b)
der foretages gennemførligheds- eller pilotundersøgelser som omhandlet i artikel 8, og at resultaterne heraf vurderes og tages behørigt i betragtning inden vedtagelsen af delegerede retsakter.
De undersøgelser, der er omhandlet i stk. 4, litra b), finansieres i overensstemmelse med artikel 9.
5.   Dataene fremsendes til Kommissionen (Eurostat) i form af aggregerede data, undtagen emnet lønstruktur, jf. stk. 1, litra a), nr. i), for hvilken der fremsendes mikrodata for hver enkelt ansat og lokal enhed.
6.   Medlemsstaterne indsender forhåndskontrollerede data og dertil knyttede metadata i et teknisk format, som er fastsat af Kommissionen (Eurostat) for hvert datasæt. Den fælles indgangsportal anvendes til at indsende datasættene og metadataene til Kommissionen (Eurostat).
7.   Kommissionen vedtager gennemførelsesretsakter, der fastsætter følgende elementer for hvert emne:
a)
en liste over og beskrivelsen af variabler og deres tekniske specifikationer
b)
statistiske klassifikationer og opdelinger; geografiske opdelinger ikke kan ligge under NUTS1-niveauet
c)
præcisionsmål
d)
hvilke metadata der skal fremsendes med samme hyppighed, referenceperiode og frister som de data, de vedrører.
Disse gennemførelsesretsakter vedtages efter undersøgelsesproceduren i artikel 13, stk. 2, senest 18 måneder forud for starten på den relevante referenceperiode, bortset fra den første referenceperiode som nævnt i bilaget, hvor det er 12 måneder. Gennemførelsesretsakten for emnet lønstruktur vedtages inden den 1. september 2025 i forbindelse med den første referenceperiode, der begynder i 2026. Kommissionen sikrer, at de gennemførelsesretsakter, der vedtages i henhold til dette stykke, overholder proportionalitetsprincippet og ikke pålægger medlemsstaterne eller virksomhederne en væsentlig yderligere omkostning eller byrde.
8.   Der foretages gennemførligheds- eller pilotundersøgelser som omhandlet i artikel 8, og resultaterne heraf vurderes og tages behørigt i betragtning, inden der foretages ændringer af de dataopdelinger, der er omhandlet i denne artikels stk. 7, første afsnit, litra b).
9.   I overensstemmelse med artikel 12 tillægges Kommissionen beføjelser til at vedtage delegerede retsakter med henblik på at supplere denne forordning ved at fastsætte, hvilke oplysninger der for en periode på højst tre referenceår skal indberettes af medlemsstaterne, hvor det inden for denne forordnings anvendelsesområde anses for nødvendigt at producere yderligere data med henblik på at imødekomme yderligere behov for statistiske data, der ikke kan opfyldes på anden vis.
De delegerede retsakter, der er omhandlet i dette stykke, må navnlig ikke medføre en forpligtelse til at foretage en ny statistisk undersøgelse af virksomheder.
Disse delegerede retsakter skal fastsætte:
a)
hvilke detaljerede emner der i henhold til dette stykke skal indberettes vedrørende de områder og emner, der er anført i artikel 4, og årsagerne til sådanne yderligere behov for statistiske data
b)
hyppighed, referenceperioder og indberetningsfrister.
De delegerede retsakter, der er omhandlet i dette stykke, finder ikke anvendelse på referenceperioder før 2029, og der skal være mindst to år mellem hver yderligere dataproduktion fra og med fristen for fremsendelse af data fra den seneste yderligere dataproduktion.
Der foretages gennemførligheds- eller pilotundersøgelser som omhandlet i artikel 8, og resultaterne heraf vurderes og tages behørigt i betragtning inden vedtagelsen af delegerede retsakter.
De undersøgelser, der er omhandlet i dette stykkes femte afsnit, finansieres i overensstemmelse med artikel 9.
10.   Kommissionen vedtager gennemførelsesretsakter, der fastsætter de yderligere oplysninger, der er omhandlet i stk. 9, og metadata. I disse gennemførelsesretsakter skal der, hvis det er relevant, fastsættes følgende tekniske elementer:
a)
en liste over og beskrivelsen af variabler og deres tekniske specifikationer
b)
statistiske klassifikationer og opdelinger; geografiske opdelinger ikke kan ligge under NUTS1-niveauet
c)
detaljerede specifikationer for de omfattede statistiske enheder
d)
præcisionsmål
e)
hvilke metadata der skal fremsendes.
Disse gennemførelsesretsakter vedtages efter undersøgelsesproceduren i artikel 13, stk. 2, senest 18 måneder forud for starten på den relevante referenceperiode.
Der foretages gennemførligheds- eller pilotundersøgelser som omhandlet i artikel 8, og resultaterne heraf vurderes og tages behørigt i betragtning inden vedtagelsen af gennemførelsesretsakter.
Artikel 5
Tidlige estimater
1.   Tidlige estimater vedrørende arbejdskraftomkostningsindekset, jf. artikel 4, stk. 1, litra b), nr. ii), og ledige stillinger, jf. artikel 4, stk. 1, litra c), nr. i), fremsendes:
a)
af medlemsstater, hvis årlige antal ansatte udgør mere end 3 % af Unionens samlede antal, for hvert af de seneste 3 år, og
b)
af medlemsstater i euroområdet, hvis årlige antal ansatte udgør mere end 3 % af EU's samlede antal i euroområdet, for hvert af de seneste 3 år.
2.   Andelen af ansatte i det samlede antal for Unionen og for euroområdet, jf. stk. 1, vurderes af Kommissionen (Eurostat) på grundlag af de tilgængelige årlige data fra Den Europæiske Unionens arbejdsstyrkeundersøgelse.
3.   Hvis der sker ændringer i listen over medlemsstater, hvis årlige antal ansatte er højere end tærsklerne i stk. 1, litra a) og b), underretter Kommissionen (Eurostat) de berørte medlemsstater senest seks måneder efter udløbet af den periode, der anvendes til at vurdere tærsklen på 3 %. Hvis de ajourførte andele af ansatte falder til under de respektive tærskler, der er omhandlet i stk. 1, litra a) og b), kan de berørte medlemsstater ophøre med at fremsende tidlige estimater fra referencekvartalet i det første kalenderår efter datoen for underretningen. Hvis de ajourførte andele stiger til over disse tærskler, fremsender de berørte medlemsstater de tidlige estimater fra det første referencekvartal i det tredje kalenderår efter datoen for underretningen.
Artikel 6
Statistiske enheder og statistisk population
1.   Statistikker i henhold til denne forordning udarbejdes for en eller flere af følgende statistiske enheder:
a)
foretagender
b)
lokale enheder
c)
ansatte.
2.   For emnerne arbejdskraftomkostningsindeks, jf. artikel 4, stk. 1, litra b), nr. ii), og ledige stillinger, jf. artikel 4, stk. 1, litra c), nr. i), består den statistiske population af alle foretagender eller alle lokale enheder, der er hjemmehørende i medlemsstaten, og som opfylder følgende betingelser:
a)
deres vigtigste økonomiske aktivitet er omfattet af alle hovedafdelinger i NACE-nomenklaturen fastlagt ved Europa-Parlamentets og Rådets forordning (EF) nr. 1893/2006 
(
19
)
, med undtagelse af »Landbrug, jagt, skovbrug og fiskeri«, »Private husholdninger med ansat medhjælp; husholdningers produktion af varer og tjenesteydelser til eget brug, i.a.n.« og »Ekstraterritoriale organisationer og organer«, og
b)
de har en eller flere ansatte.
3.   For emnerne lønstruktur, jf. artikel 4, stk. 1, litra a), nr. i), og lønforskel mellem kønnene, jf. artikel 4, stk. 1, litra a), nr. ii), består den statistiske population, for så vidt angår data om arbejdsgiveren, af alle lokale enheder, der er hjemmehørende i medlemsstaten, og som opfylder følgende betingelser:
a)
deres økonomiske aktivitet er omfattet af en af hovedafdelingerne i NACE-nomenklaturen, med undtagelse af »Landbrug, jagt, skovbrug og fiskeri«, »Private husholdninger med ansat medhjælp; husholdningers produktion af varer og tjenesteydelser til eget brug, i.a.n.«, »Ekstraterritoriale organisationer og organer« og af alle data vedrørende »offentlig forvaltning og forsvar og lovpligtig socialsikring« i forbindelse med forsvar og national sikkerhed, der betragtes som fortrolige i en medlemsstat i overensstemmelse med dens nationale ret, og
b)
de har en eller flere ansatte.
For emnerne lønstruktur og lønforskel mellem kønnene består den statistiske population, for så vidt angår data om ansatte, af alle ansatte, hvis lokale enhed tilhører den statistiske population som omhandlet i første afsnit.
4.   For emnet arbejdskraftomkostningernes struktur, jf. artikel 4, stk. 1, litra b), nr. i), består den statistiske population af alle lokale enheder, der er hjemmehørende i medlemsstaten, og som opfylder følgende betingelser:
a)
deres økonomiske aktivitet er omfattet af en af hovedafdelingerne i NACE-nomenklaturen, med undtagelse af »Landbrug, jagt, skovbrug og fiskeri«, »Private husholdninger med ansat medhjælp; husholdningers produktion af varer og tjenesteydelser til eget brug, i.a.n.« og »Ekstraterritoriale organisationer og organer«, og
b)
de er en del af et foretagende med ti eller flere ansatte.
Artikel 7
Kvalitetskrav og kvalitetsindberetning
1.   Medlemsstaterne træffer de fornødne foranstaltninger for at sikre kvaliteten af de fremsendte datasæt og metadata.
2.   Medlemsstaterne sikrer, at de data, der er produceret i henhold til denne forordning, giver en fuldstændig dækning af og nøjagtige estimater over de statistiske enheder og den statistiske population, der er defineret i artikel 6.
3.   Ved anvendelsen af denne forordning finder kvalitetskriterierne fastsat i artikel 12, stk. 1, i forordning (EF) nr. 223/2009 anvendelse.
4.   Medlemsstaterne fremsender kvalitetsrapporter om kilderne og metoderne for hvert af de emner, der er anført i artikel 4.
5.   Kommissionen vedtager gennemførelsesretsakter, der fastsætter de praktiske ordninger for kvalitetsrapporterne og deres indhold. Disse gennemførelsesretsakter vedtages efter undersøgelsesproceduren, jf. artikel 13, stk. 2, og må ikke pålægge medlemsstaterne væsentlige yderligere omkostninger eller byrder.
6.   Medlemsstaterne underretter Kommissionen (Eurostat) om alle relevante oplysninger eller ændringer med hensyn til gennemførelsen af denne forordning, der kan påvirke kvaliteten af de fremsendte statistikker. Disse oplysninger skal gives så hurtigt som muligt og senest tre måneder, efter at en sådan ændring er sket.
7.   Efter behørigt begrundet anmodning fra Kommissionen (Eurostat) indsender medlemsstaterne de yderligere oplysninger, som er nødvendige for at vurdere de statistiske oplysningers kvalitet.
8.   Kommissionen (Eurostat) vurderer kvaliteten af de fremsendte data, de anvendte kilder og metoder og stikprøvegrundlaget. Kommissionen (Eurostat) udarbejder og offentliggør rapporter om kvaliteten af de fremsendte data og de anvendte kilder og metoder. I disse rapporter giver Kommissionen (Eurostat) vejledning om, hvordan kvaliteten af de statistikker, der udarbejdes i henhold til denne forordning, kan forbedres yderligere.
Artikel 8
Gennemførligheds- og pilotundersøgelser
1.   For at forbedre arbejdsmarkedsstatistikkerne om virksomheder eller begrænse den administrative og finansielle byrde for virksomhederne, navnlig SMV'er og mikrovirksomheder, kan Kommissionen (Eurostat) iværksætte gennemførligheds- og pilotundersøgelser. Formålet med sådanne undersøgelser er mindst ét af følgende elementer:
a)
at forbedre kvaliteten og sammenligneligheden af data
b)
at undersøge nye muligheder og indføre nye funktioner for at imødekomme brugernes behov, herunder navnlig for at tilvejebringe data om sociale virksomheder
c)
at forbedre integrationen mellem undersøgelser og andre datakilder
d)
at mindske byrden for respondenterne
e)
at forbedre dataindsamlingens omkostningseffektivitet
f)
at sikre gennemførligheden af de spørgsmål, der er omfattet af de delegerede retsakter og gennemførelsesretsakterne.
De i første afsnit omhandlede undersøgelser skal tage den teknologiske og digitale udvikling i betragtning.
2.   Medlemsstaterne kan deltage i disse undersøgelser på frivillig basis. De sikrer i samarbejde med Kommissionen (Eurostat), at undersøgelserne er repræsentative på EU-plan.
3.   Resultaterne af disse undersøgelser evalueres af Kommissionen (Eurostat) i samarbejde med medlemsstaterne og de vigtigste interessenter, herunder arbejdsmarkedets parter. Kommissionen (Eurostat) udarbejder rapporter om resultaterne af undersøgelserne, herunder den eventuelle fremtidige anvendelse af resultaterne, i samarbejde med medlemsstaterne. Disse rapporter gøres offentligt tilgængelige.
Artikel 9
Finansiering
1.   For så vidt angår gennemførelsen af denne forordning stilles et finansielt bidrag fra programmet for det indre marked oprettet ved Europa-Parlamentets og Rådets forordning (EU) 2021/690 
(
20
)
 og i overensstemmelse med Europa-Parlamentets og Rådets forordning (EU, Euratom) 2024/2509 
(
21
)
 til rådighed for de nationale statistiske kontorer og andre nationale myndigheder, der er omhandlet i artikel 5, stk. 2, i forordning (EF) nr. 223/2009, for at:
a)
forbedre kilderne og metoderne, herunder stikprøvegrundlaget, til arbejdsmarkedsstatistikkerne om virksomheder
b)
støtte medlemsstaternes deltagelse i pilot- og gennemførlighedsundersøgelserne som omhandlet i denne forordnings artikel 8.
Der kan også ydes et finansielt bidrag fra Unionens almindelige budget.
2.   Størrelsen af Unionens finansielle bidrag i henhold til stk. 1, første afsnit, fastsættes i overensstemmelse med reglerne for programmet for det indre marked som led i den årlige budgetprocedure, forudsat at der er midler til rådighed. Budgetmyndigheden fastsætter hvert år de disponible bevillinger.
3.   Unionens finansielle bidrag må ikke overstige 90 % af de støtteberettigede omkostninger.
Artikel 10
Beskyttelse af Unionens finansielle interesser
1.   Ved gennemførelsen af aktioner, der finansieres i henhold til denne forordning, træffer Kommissionen egnede foranstaltninger til at sikre, at Unionens finansielle interesser beskyttes gennem foranstaltninger til forebyggelse af svig, korruption og andre ulovlige aktiviteter, ved effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved administrative og økonomiske sanktioner, der skal være effektive, stå i et rimeligt forhold til overtrædelsen og have afskrækkende virkning.
2.   Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter, som har modtaget EU-midler i henhold til denne forordning.
3.   Det Europæiske Kontor for Bekæmpelse af Svig (OLAF) kan foretage undersøgelser, herunder kontrol og inspektion på stedet, i overensstemmelse med de bestemmelser og procedurer, der er fastsat i Europa-Parlamentets og Rådets forordning (EU, Euratom) nr. 883/2013 
(
22
)
 og Rådets forordning (Euratom, EF) nr. 2185/96 
(
23
)
, med henblik på at fastslå, om der foreligger svig, korruption eller enhver anden ulovlig aktivitet, der skader Unionens finansielle interesser, i forbindelse med en støtteaftale, en støtteafgørelse eller en kontrakt finansieret i henhold til nærværende forordning.
4.   Samarbejdsaftaler med tredjelande og internationale organisationer, kontrakter, støtteaftaler og støtteafgørelser som følge af gennemførelsen af denne forordning skal indeholde bestemmelser, der udtrykkeligt giver Kommissionen, Revisionsretten, Den Europæiske Anklagemyndighed og OLAF beføjelse til at foretage denne kontrol og disse undersøgelser i overensstemmelse med deres respektive kompetencer, uden at det berører stk. 1, 2 og 3.
Artikel 11
Undtagelser
1.   Hvis anvendelsen af denne forordning eller de delegerede retsakter eller gennemførelsesretsakter, der er vedtaget i henhold dertil, vil kræve omfattende ændringer af en medlemsstats nationale statistiske system, kan Kommissionen ved brug af gennemførelsesretsakter indrømme medlemsstaten behørigt begrundede undtagelser for en periode på højst et år for data, der skal fremsendes kvartalsvis, to år for data, der skal fremsendes årligt, og fire år for data, der skal fremsendes med flere års mellemrum. Disse gennemførelsesretsakter vedtages efter undersøgelsesproceduren, jf. artikel 13, stk. 2. Den pågældende medlemsstat indgiver en behørigt begrundet anmodning til Kommissionen senest tre måneder efter datoen for denne forordnings ikrafttræden eller de delegerede retsakter eller gennemførelsesretsakter, der er vedtaget i henhold hertil.
Når Kommissionen indrømmer undtagelserne, tager den hensyn til sammenligneligheden af medlemsstaternes statistikker og den rettidige beregning af de repræsentative og pålidelige europæiske aggregater, der kræves. Kommissionen sikrer også, at de krav vedrørende statistikker, metadata og kvalitet, der er omfattet af denne forordning, og som tidligere var omfattet af de ophævede forordninger, fortsat opfyldes uden afbrydelse.
2.   Hvis en undtagelse fortsat er begrundet ved udløbet af den periode, for hvilken den blev indrømmet, kan Kommissionen vedtage en gennemførelsesretsakt om indrømmelse af en yderligere undtagelse for en periode på højst et år. Den pågældende medlemsstat indgiver en anmodning, der angiver begrundelsen og de detaljerede grunde til støtte for en sådan forlængelse, til Kommissionen senest seks måneder inden udløbet af gyldighedsperioden for den undtagelse, der er indrømmet i henhold til stk. 1.
Artikel 12
Udøvelse af de delegerede beføjelser
1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
2.   Beføjelsen til at vedtage delegerede retsakter, jf. artikel 4, stk. 3 og 9, tillægges Kommissionen for en periode på fem år fra den 9. juni 2025. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.
3.   Den i artikel 4, stk. 3 og 9, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i 
Den Europæiske Unions Tidende
 eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning.
5.   Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.
6.   En delegeret retsakt vedtaget i henhold til artikel 4, stk. 3 og 9, træder kun i kraft, hvis hverken Europa-Parlamentet eller Rådet har gjort indsigelse inden for en frist på tre måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ.
Artikel 13
Udvalgsprocedure
1.   Kommissionen bistås af Udvalget for det Europæiske Statistiske System, der er nedsat ved forordning (EF) nr. 223/2009. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, finder artikel 5 i forordning (EU) nr. 182/2011 anvendelse.
Artikel 14
Ophævelse
1.   Forordning (EF) nr. 530/1999 ophæves med virkning fra den 1. januar 2026, og forordning (EF) nr. 450/2003 og (EF) nr. 453/2008 ophæves med virkning fra den 1. januar 2027, uden at det berører de forpligtelser, der er fastsat i de nævnte retsakter angående fremsendelse af data og metadata, herunder kvalitetsrapporter, vedrørende referenceperioder, som helt eller delvist falder før den pågældende dato.
2.   Henvisninger til de ophævede forordninger gælder som henvisninger til nærværende forordning.
Artikel 15
Ikrafttræden og anvendelse
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Den finder anvendelse fra den 1. januar 2026.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 7. maj 2025.
På Europa-Parlamentets vegne
R. METSOLA
Formand
På Rådets vegne
A. SZŁAPKA
Formand
(
1
)
  
            
EUT C, C/2024/668, 12.1.2024, ELI: http://data.europa.eu/eli/C/2024/668/oj
.
(
2
)
  Europa-Parlamentets holdning af 24.4.2024 (endnu ikke offentliggjort i EUT) og Rådets førstebehandlingsholdning af 24.3.2025 (endnu ikke offentliggjort i EUT). Europa-Parlamentets holdning af 6.5.2025 (endnu ikke offentliggjort i EUT).
(
3
)
  Europa-Parlamentets og Rådets forordning (EU) nr. 1176/2011 af 16. november 2011 om forebyggelse og korrektion af makroøkonomiske ubalancer (
EUT L 306 af 23.11.2011, s. 25
, ELI: 
http://data.europa.eu/eli/reg/2011/1176/oj
).
(
4
)
  Europa-Parlamentets og Rådets direktiv (EU) 2022/2041 af 19. oktober 2022 om passende mindstelønninger i Den Europæiske Union (
EUT L 275 af 25.10.2022, s. 33
, ELI: 
http://data.europa.eu/eli/dir/2022/2041/oj
).
(
5
)
  Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (
EUT L 204 af 26.7.2006, s. 23
, ELI: 
http://data.europa.eu/eli/dir/2006/54/oj
).
(
6
)
  Europa-Parlamentets og Rådets direktiv (EU) 2023/970 af 10. maj 2023 om styrkelse af anvendelsen af princippet om lige løn til mænd og kvinder for samme arbejde eller arbejde af samme værdi ved hjælp af løngennemsigtighed og håndhævelsesmekanismer (
EUT L 132 af 17.5.2023, s. 21
, ELI: 
http://data.europa.eu/eli/dir/2023/970/oj
).
(
7
)
  Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer (
EFT L 63 af 12.3.1999, s. 6
, ELI: 
http://data.europa.eu/eli/reg/1999/530/oj
).
(
8
)
  Europa-Parlamentets og Rådets forordning (EF) nr. 450/2003 af 27. februar 2003 om lønomkostningsindekset (
EUT L 69 af 13.3.2003, s. 1
, ELI: 
http://data.europa.eu/eli/reg/2003/450/oj
).
(
9
)
  Europa-Parlamentets og Rådets forordning (EF) nr. 453/2008 af 23. april 2008 om kvartalsstatistikker over ledige stillinger i Fællesskabet (
EUT L 145 af 4.6.2008, s. 234
, ELI: 
http://data.europa.eu/eli/reg/2008/453/oj
).
(
10
)
  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (
EUT L 87 af 31.3.2009, s. 164
, ELI: 
http://data.europa.eu/eli/reg/2009/223/oj
).
(
11
)
  
            
EUT L 123 af 12.5.2016, s. 1
, ELI: 
http://data.europa.eu/eli/agree_interinstit/2016/512/oj
.
(
12
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
, ELI: 
http://data.europa.eu/eli/reg/2011/182/oj
).
(
13
)
  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (
EUT L 295 af 21.11.2018, s. 39
, ELI: 
http://data.europa.eu/eli/reg/2018/1725/oj
).
(
14
)
  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (
EUT L 119 af 4.5.2016, s. 1
, ELI: 
http://data.europa.eu/eli/reg/2016/679/oj
).
(
15
)
  Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation) (
EFT L 201 af 31.7.2002, s. 37
, ELI: 
http://data.europa.eu/eli/dir/2002/58/oj
).
(
16
)
  Rådets forordning (EØF) nr. 696/93 af 15. marts 1993 om de statistiske enheder til observation og analyse af det produktive system i Det Europæiske Fællesskab (
EFT L 76 af 30.3.1993, s. 1
, ELI: 
http://data.europa.eu/eli/reg/1993/696/oj
).
(
17
)
  Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (
EUT L 174 af 26.6.2013, s. 1
, ELI: 
http://data.europa.eu/eli/reg/2013/549/oj
).
(
18
)
  Europa-Parlamentets og Rådets forordning (EU) 2019/2152 af 27. november 2019 om europæisk erhvervsstatistik og om ophævelse af ti retsakter på området erhvervsstatistik (
EUT L 327 af 17.12.2019, s. 1
, ELI: 
http://data.europa.eu/eli/reg/2019/2152/oj
).
(
19
)
  Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (
EUT L 393 af 30.12.2006, s. 1
, ELI: 
http://data.europa.eu/eli/reg/2006/1893/oj
).
(
20
)
  Europa-Parlamentets og Rådets forordning (EU) 2021/690 af 28. april 2021 om oprettelse af et program for det indre marked, virksomheders, herunder små og mellemstore virksomheders, konkurrenceevne, plante-, dyre-, fødevare- og foderområdet og europæiske statistikker (programmet for det indre marked) og om ophævelse af forordning (EU) nr. 99/2013, (EU) nr. 1287/2013, (EU) nr. 254/2014 og (EU) nr. 652/2014 (
EUT L 153 af 3.5.2021, s. 1
, ELI: 
http://data.europa.eu/eli/reg/2021/690/oj
).
(
21
)
  Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (
EUT L, 2024/2509, 26.9.2024, ELI: http://data.europa.eu/eli/reg/2024/2509/oj
).
(
22
)
  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF), og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (
EUT L 248 af 18.9.2013, s. 1
, ELI: 
http://data.europa.eu/eli/reg/2013/883/oj
).
(
23
)
  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (
EFT L 292 af 15.11.1996, s. 2
, ELI: 
http://data.europa.eu/eli/reg/1996/2185/oj
).
BILAG
Områder, emner og detaljerede emner; dataindberetningshyppighed, referenceperioder og frist for fremsendelse af data pr. emne
Område
Emne
Detaljeret emne
Hyppighed
Referenceperiode
Frist for fremsendelse af data
 (
1
)
(
2
)
Første reference-periode
Løn
Lønstruktur
Løn
Samlet års- og månedsløn og alle komponenter heraf samt timeløn udbetalt til hver ansat i stikprøven
Hvert fjerde år
Kalenderår og en repræsentativ måned i det pågældende år
T+16 måneder
2026
Arbejdsgiverens karakteristika
Økonomiske, juridiske, geografiske og beskæftigelsesmæssige oplysninger om den lokale enhed, som hver ansat i stikprøven er tilknyttet, og om foretagendet, herunder kollektive lønoverenskomster
Den ansattes karakteristika
Individuelle demografiske, uddannelsesmæssige, kontraktmæssige og erhvervsmæssige oplysninger om hver ansat i stikprøven
Arbejdsperioder
Oplysninger om lønnede arbejdsperioder for hver ansat i stikprøven
Tekniske aspekter af undersøgelsen
Oplysninger om stikprøveudtagning og dataindsamling for hver ansat i stikprøven og dennes arbejdsgiver (f.eks. vægtning)
Lønforskel mellem kønnene
Timeløn
Timeløn for mandlige og kvindelige ansatte opdelt efter arbejdsgiverens og arbejdstagerens vigtigste karakteristika og tilsvarende relative forskelle mellem mandlige og kvindelige ansattes timeløn
Hvert år
Kalenderår
T+13 måneder
2027
Ansatte
Antal mandlige og kvindelige ansatte opdelt efter arbejdsgiverens og arbejdstagerens karakteristika
Arbejdskraftomkostninger
Arbejdskraftomkostningernes struktur
Arbejdskraftomkostninger
Samlede omkostninger afholdt af arbejdsgiveren ved beskæftigelse af arbejdskraft og disse omkostningers komponenter
Hvert fjerde år
Kalenderår
T+18 måneder
2028
Udførte arbejdstimer
Faktisk udførte arbejdstimer pr. hovedtype af ansatte
Betalte arbejdstimer
Betalte arbejdstimer pr. hovedtype af ansatte
Ansatte
Antal ansatte pr. hovedtype
Lokale enheder
Oplysninger om lokale enheder i stikprøven
Arbejdskraftomkostningsindeks
Kvartalsindeks for arbejdskraftomkostninger pr. arbejdstime
Kvartalsindeks for arbejdskraftomkostninger pr. arbejdstime opdelt efter omkostningstype, ikkejusterede og justerede tidsserier
Hvert kvartal
Kalenderkvartal
—
Tidlige estimater: T+45 dage
—
Endelige data: T+65 dage
Første kvartal 2027
Kvartalsindeks for samlede arbejdskraftomkostninger
Ikkejusterede og justerede tidsserier
(
3
)
Kvartalsindeks for udførte arbejdstimer
Ikkejusterede og justerede tidsserier
(
3
)
Årlige arbejdskraftomkostninger
Årlige arbejdskraftomkostningsniveauer (vægtning) opdelt efter omkostningstype
Hvert år
Kalenderår
T+155 dage
Efterspørgsel efter arbejdskraft
Ledige stillinger
Ledige stillinger
Oplysninger om ledige stillinger, der er registreret; ikkejusterede og justerede tidsserier
Hvert kvartal
Kalenderkvartal
—
Tidlige estimater: T+45 dage
—
Endelige data: T+70 dage
Første kvartal 2027
Besatte stillinger
Oplysninger om registrerede besatte stillinger; ikkejusterede og justerede tidsserier
(
1
)
  Efter udløbet af referenceperioden »T«.
(
2
)
  Når ovennævnte frister falder på en lørdag eller en søndag, er fristen den følgende mandag inden kl. 12.00 (CET).
(
3
)
  Frivillig oplysning.
ELI: http://data.europa.eu/eli/reg/2025/941/oj
ISSN 1977-0634 (electronic edition)

Summary:
Arbejdsmarkedsstatistikker om EU’s virksomheder
RESUMÉ AF:
Forordning (EU) 2025/941 om Den Europæiske Unions arbejdsmarkedsstatistikker om virksomheder
HVAD ER FORMÅLET MED DENNE FORORDNING?
Forordning (EU) 2025/941 skaber en fælles retlig ramme for 
udvikling, produktion og formidling
 af arbejdsmarkedsstatistikker om virksomheder i 
Den Europæiske Union
 (EU).
HOVEDPUNKTER
Etablering af en fælles ramme for EU’s arbejdsmarkedsstatistikker om virksomheder
.
Forordningen indfører et fælles retsgrundlag for at sikre, at arbejdsmarkedsstatistikker om virksomheder i EU indsamles, udarbejdes og deles på en ensartet og sammenlignelig måde. Den erstatter tre tidligere 
retsakter
 med et enkelt harmoniseret system.
Den gælder fra den 
1. januar 2026
 og ophæver:
forordning (EF) 
nr. 
530/1999
 (se 
resumé
) fra den 
1. januar 2026
forordning (EF) 
nr. 
450/2003
 (se 
resumé
) og forordning (EF) 
nr. 
453/2008
 (se 
resumé
) fra den 
1. januar 2027
.
EU-
medlemsstaterne
 skal fortsat opfylde forpligtelserne i henhold til de ophævede retsakter for så vidt angår data vedrørende tidligere referenceperioder.
Omfang og statistisk dækning
Forordningen definerer
statistiske enheder
 og populationer for hvert emne for at sikre harmoniserede, repræsentative og pålidelige arbejdsmarkedsdata.
Der udarbejdes statistikker over virksomheder, lokale enheder (arbejdspladser) og ansatte.
Den statistiske population varierer efter 
emne
, baseret på aktivitetssektorer (
NACE —
 den statistiske nomenklatur for økonomiske aktiviteter i Den Europæiske Union), antallet af ansatte og virksomhedsformer.
Mikrodata
 er kun nødvendige for 
lønstrukturen
. Der anvendes aggregerede data for alle andre emner.
Obligatoriske dataområder og -emner
Forordningen fastsætter de nødvendige dataområder og -emner, deres 
hyppighed
 og deres 
frister
, herunder bestemmelser om fremtidige ajourføringer.
Der skal fremlægges data for:
lønstrukturen
lønforskellen mellem kønnene
arbejdskraftomkostningernes struktur
arbejdsomkostningsindekset (herunder tidlige estimater)
ledige stillinger (herunder tidlige estimater).
Detaljerede datakrav, referenceperioder og fremsendelsesfrister er fastsat i 
bilaget
.
Europa-Kommissionen
 kan opdatere eller udvide disse emner via 
delegerede retsakter
 vedtaget mindst 18 måneder i forvejen.
Medlemsstaterne skal fremsende forhåndskontrollerede 
data og metadata
 ved hjælp af et 
standardiseret
 format og en standardiseret indgangsportal defineret ved 
Eurostat
.
Datakilder og indsamlingsmetoder
Medlemsstaterne skal sikre datakvaliteten ved hjælp af en fleksibel, men robust tilgang til kilder og metoder:
statistiske undersøgelser, administrative data, private dataindehavere og andre kilder kan anvendes individuelt eller i kombination
undersøgelserne skal bruge 
repræsentative prøver
 hentet fra nationale statistiske virksomhedsregistre i henhold til forordning (EU) 
2019/2152
 (se 
resumé
)
innovative kilder
 (f.eks. web-harvesting) fremmes, når de mindsker byrden og opfylder kvalitetskravene
anmodninger om personoplysninger fra private indehavere skal kun svare til definerede områder og emner.
Kvartalsvise tidlige estimater for nøgleindikatorer
For at forbedre rettidigheden skal store medlemsstater hvert kvartal fremlægge tidlige estimater over udvalgte indikatorer:
Dette gælder for medlemsstater, hvor antallet af ansatte 
overstiger 3 %
 af den samlede arbejdsstyrke i EU (eller 
euroområdet
).
Tidlige estimater
 er nødvendige for lønomkostningsindekset og ledige stillinger.
Forpligtelserne begynder året efter meddelelsen fra Eurostat eller to år senere for nytilkomne.
Kvalitetssikrings- og indberetningsforpligtelser
Forordningen fastsætter bindende kvalitetsstandarder og indberetningsregler for at sikre pålideligheden og sammenligneligheden af statistikker:
Medlemsstaterne skal opfylde kvalitetskriterierne i artikel 12, stk. 1, i forordning (EF) 
nr. 
223/2009
 (se 
resumé
).
De skal fremsende 
kvalitetsrapporter
 for hvert emne og opdatere Eurostat om alle relevante oplysninger eller ændringer, der kan påvirke dataenes kvalitet.
Eurostat vurderer datakvaliteten og offentliggør resultater med anbefalinger.
Gennemførligheds- og pilotundersøgelser
For at forbedre dataindsamlingen og mindske byrden kan Kommissionen og medlemsstaterne foretage gennemførligheds- eller pilotundersøgelser
1
:
Undersøgelser kan tage sigte på at mindske byrden for respondenterne, navnlig 
små og mellemstore virksomheder
 og mikrovirksomheder, sociale virksomheder og nye metoder til at imødekomme brugernes behov.
Deltagelse er frivillig, men undersøgelserne skal være repræsentative på EU-plan.
Eurostat offentliggør resultaterne i samarbejde med interessenterne.
Finansiel støtte fra EU-budgettet
Forordningen giver mulighed for finansiel EU-støtte til nationale myndigheder til gennemførelse og innovation:
finansieret i henhold til 
programmet for det indre marked
 eller det generelle 
EU-budget
som dækker 
op til 90 %
 af de støtteberettigede omkostninger til dataindsamling og pilotundersøgelser.
Beskyttelse af EU’s finansielle interesser
Forordningen omfatter solid overvågning for at beskytte EU-midler mod svig og uregelmæssigheder:
Kommissionen, 
Den Europæiske Revisionsret
, 
Det Europæiske Kontor for Bekæmpelse af Svig
 og, hvor det er relevant, 
Den Europæiske Anklagemyndighed
 kan revidere støttemodtagere.
Alle aftaler og kontrakter skal muliggøre en sådan revision og kontrol.
Midlertidige undtagelser for medlemsstaterne
Tidsbegrænsede undtagelser er mulige, når der er behov for større ændringer i de nationale systemer:
Der indrømmes undtagelser for op til:
et år for kvartalsdata
to år for årlige data
fire år for flerårige data.
Anmodninger skal begrundes og indgives senest tre måneder efter denne forordnings eller delegerede retsakters eller gennemførelsesretsakters ikrafttræden.
Det er muligt at forlænge fristen med et år med forbehold af revision.
Kommissionens delegerede beføjelser og gennemførelsesbeføjelser
Kommissionen kan vedtage delegerede retsakter og 
gennemførelsesretsakter
 for at tilpasse tekniske elementer i forordningen:
Delegerede beføjelser varer i fem år fra den 
9. juni 2025
 og kan forlænges.
Europa-Parlamentet
 og 
Rådet for Den Europæiske Union
 kan gøre indsigelse mod enhver delegeret retsakt 
inden for tre måneder
 (kan udvides til seks)
Kommissionen skal høre medlemsstaternes eksperter og underrette begge institutioner.
Udvalgsstyring og -tilsyn
Gennemførelsen understøttes af 
Udvalget for det Europæiske Statistiske System
:
Gennemførelsesretsakter vedtages efter proceduren i forordning (EU) 
nr. 
182/2011
 (se 
resumé
).
Forordningen ændrer
 Rådets forordninger (EF) 
nr. 530/1999
, 
nr. 450/2003
 og 
nr. 453/2008
.
HVORNÅR GÆLDER FORORDNINGEN FRA?
Denne forordning finder anvendelse fra den 
1. januar 2026
.
BAGGRUND
For yderligere oplysninger henvises til:
Arbejdsmarkedsstatistikker om virksomheder: Rådet vedtager ny forordning
 (Rådet for Den Europæiske Union)
Arbejdsmarkedsstatistikkernes omfang
 (Eurostat).
VIGTIGE BEGREBER
Gennemførligheds- og pilotundersøgelser.
 Forberedende undersøgelser foretaget af Kommissionen (Eurostat) og de nationale statistikmyndigheder for at afprøve nye statistiske metoder eller datakilder, forbedre kvaliteten eller mindske indberetningsbyrden.
HOVEDDOKUMENT
Europa-Parlamentets og Rådets forordning (EU) 
2025/941
 af 
7. maj 2025
 om Den Europæiske Unions arbejdsmarkedsstatistikker om virksomheder og om ophævelse af Rådets forordning (EF) 
nr. 530/1999
 og Europa-Parlamentets og Rådets forordning (EF) 
nr. 450/2003
 og 
nr. 453/2008
 (EUT L, 2025/941, 
20.5.2025
).
TILHØRENDE DOKUMENTER
Europa-Parlamentets og Rådets forordning (EU) 
2019/2152
 af 
27. november 2019
 om europæisk erhvervsstatistik og om ophævelse af ti retsakter på området erhvervsstatistik (EUT L 327 af 
17.12.2019
, 
s. 1
).
Efterfølgende ændringer af forordning 2019/2152/EU er blevet indarbejdet i den oprindelige tekst. Denne 
konsoliderede udgave
 har ingen retsvirkning.
Europa-Parlamentets og Rådets forordning (EU) 
nr. 
549/2013
 af 
21. maj 2013
 om det europæiske national- og regionalregnskabssystem i Den Europæiske Union (EUT L 174 af 
26.6.2013
, 
s. 1
).
Se den 
konsoliderede udgave
.
Europa-Parlamentets og Rådets forordning (EU) 
nr. 
182/2011
 af 
16. februar 2011
 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 
28.2.2011
, 
s. 13
).
Europa-Parlamentets og Rådets forordning (EF) 
nr. 
223/2009
 af 
11. marts 2009
 om europæiske statistikker og om ophævelse af forordning (EF, Euratom) 
nr. 1101/2008
 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) 
nr. 322/97
 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 
31.3.2009
, 
s. 164
).
Se den 
konsoliderede udgave
.
Europa-Parlamentets og Rådets forordning (EF) 
nr. 
453/2008
 af 
23. april 2008
 om kvartalsstatistikker over ledige stillinger i Fællesskabet (EUT L 145 af 
4.6.2008
, 
s. 234
).
Europa-Parlamentets og Rådets forordning (EF) 
nr. 
450/2003
 af 
27. februar 2003
 om lønomkostningsindekset (EUT L 69 af 
13.3.2003
, 
s. 1
).
Se den 
konsoliderede udgave
.
Rådets forordning (EF) 
nr. 
530/1999
 af 
9. marts 1999
 om statistikker over løn- og lønomkostningsstrukturer (EFT L 63 af 
12.3.1999
, 
s. 6
).
Se den 
konsoliderede udgave
.
senest ajourføring 
20.6.2025